LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS PELNO MOKESČIO ĮSTATYMO NR. IX-675

26 STRAIPSNIO PAKEITIMO ĮSTATYMO PROJEKTO

2018-10-23 Nr. XIIIP-2707

Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas:

1. Atkreipiame dėmesį, kad 2019 metų valstybės ir savivaldybių biudžetų finansinių rodiklių patvirtinimo įstatymo projektas (reg. Nr. XIIIP-2715), kuriame valstybės biudžeto pajamos iš pelno mokesčio jau yra suplanuotos, yra pateiktas Seimui svarstyti, todėl manytina, kad dėl siūlomo teisinio reguliavimo turėtų būti gauta Vyriausybės kaip biudžeto planuotojos nuomonė.

2. Atkreiptinas dėmesys, kad įstatymo projekto įsigaliojimas yra numatytas mokestinių metų viduryje (2019 m. liepos 1 d.). Svarstytina, ar mokestinės lengvatos įsigaliojimas mokestinių metų viduryje nesudarys šio mokesčio administravimo bei šios lengvatos taikymo problemų. Atsižvelgus į tai, kad pelno mokesčio mokestinis laikotarpis yra kalendoriniai metai, manytina, jog siūlomo teisinio reguliavimo įsigaliojimas turėtų būti siejamas su kalendorinių metų pradžia, t. y. mokestinio laikotarpio pradžia.

Departamento direktorius	Andrius Kabišaitis

J. Andriuškevičiūtė, tel. (8 5) 2396159, el. p. jadvyga.andriuskeviciute@lrs.lt

R. Dirgėlienė, tel. (8 5) 2396350, el. p. renata.dirgeliene@lrs.lt

J. Raškauskaitė, tel. (8 5) 2396842, el. p. jurgita.raskauskaite@lrs.lt